सूचना और प्रसारण मंत्रालय प्रसार भारती को फंड जारी करने को लेकर स्पष्टीकरण सूचना एवं प्रसारण मंत्रालय की नोटिस में आया है कि कुछ तत्वों द्वारा जानबूझ कर कुटिल और उत्प्रेरित तरीके से सूचना एवं प्रसारण मंत्रालय की छवि को खराब करने का अभियान चलाया जा रहा है और गलत तरीके से रिपोर्टिंग की जा रही है कि मंत्रालय के कुछ विशेष आदेशों को न मानने के प्रतिवाद में दिसंबर 2017 के बाद से प्रसार भारती को धन जारी नहीं किया जा रहा है।